เอไอเอยืดเวลาชำระเบี้ย91วันลูกค้าถูกน้ำท่วม
เอไอเอขยายระยะเวลาผ่อนผันการชำระเบี้ยประกันภัยจากปกติ 31 วัน เป็น 91 วัน ทุกรายงวดชำระเบี้ยประกันภัยรวมรายเดือน
20 ส.ค. 2554

เอไอเอขยายระยะเวลาผ่อนผันการชำระเบี้ยประกันภัยจากปกติ 31 วัน เป็น 91 วัน ทุกรายงวดชำระเบี้ยประกันภัยรวมรายเดือน
นายคาร์ล เบม ประธานเจ้าหน้าที่ฝ่ายปฏิบัติการเอไอเอ ประเทศไทย กล่าวว่า ได้ออกมาตรการพิเศษเพื่อช่วยเหลือลูกค้าที่ประสบภัยน้ำท่วมที่กรมธรรม์ครบกำหนดชำระเบี้ยในช่วงระหว่าง 1 มี.ค.30 เม.ย. 2554 โดยผู้ที่ชำระเบี้ยประกันภัยในช่วงระยะเวลาผ่อนผันนี้ถือว่ากรมธรรม์มีผลบังคับ และสามารถใช้สิทธิเบิกสินไหมทดแทนได้ครบถ้วนตามเงื่อนไขของกรมธรรม์ 
นอกจากนี้ บริษัทจะผ่อนผันยกเว้นดอกเบี้ยสำหรับการต่ออายุกรมธรรม์และการชำระคืนเงินกู้อัตโนมัติเต็มจำนวนที่ดำเนินการภายใน 150 วัน นับจากวันครบกำหนด โดยข้อกำหนดและเงื่อนไขบางประการขึ้นอยู่กับการอนุมัติของหน่วยราชการที่เกี่ยวข้อง
รวมทั้งยกเว้นค่าธรรมเนียมการออกกรมธรรม์และบัตรประจำตัวผู้เอาประกันภัยที่ชำรุดหรือสูญหายจากน้ำท่วมอีกด้วย โดยมาตรการพิเศษนี้จะสิ้นสุดในวันที่ 30 ก.ย. 2554 และบริษัทได้บริจาคเงิน 1 ล้านบาท เพื่อช่วยเหลือผู้ประสบภัยน้ำท่วม